cyanic-selkie/wikianc huggingface dataset:
Wirtschaftsuniversität Wien
Wirtschaftsuniversität Wien (forkortet WU; engelsk navn Vienna University of Economics and Business) er et statlig universitet i Wien. Det er den største handelshøyskolen i Europa, et av de største universitetene i Østerrike, og regnes som en av verdens ledende handelshøyskoler. WU ble grunnlagt i 1898, og fikk status som universitet, under navnet Hochschule für Welthandel, i 1919. Wirtschaftsuniversität Wien har studier i bedriftsøkonomi, ledelse, samfunnsøkonomi og andre samfunnsvitenskaper, og tildeler grader opp til doktorgrad. I 2011 ble WU rangert som nr. 21, på delt plass med INSEAD, blant verdens ledende universiteter av Mines ParisTech.
Kremlin Cup 2019
Kremlin Cup 2019 var en tennisturnering, og del av ATP-touren 2019 som fant sted i Moskva i Russland fra 14. til 20. oktober 2019. Den var også en del av WTA-touren 2019.
Det ble konkurrert i singel og dobbel for menn og kvinner på hardcourt.
Det røde rektangelet
Det røde rektangelet (katalogisert HD 44179) er en protoplanetarisk tåke som ligger rundt 2,300 lysår unna jorden i stjernebildet Enhjørningen.
Det røde rektangelet ble oppdaget på begynnelsen av 1970-tallet da astronomer lette etter kilder for en stjern infrarød stråling. Videre studier viste den rektangulære formen, og i 1973 fikk objektet navnet Det røde rektangelet av astronomene Martin Cohen og Mike Merrill.
Stjernen som ligger i midten av Det røde rektangelet startet livet som en sollik stjerne, men er nå nær slutten av livet sitt og kaster fra seg de ytre lagene av gass. Disse lagene er synlige som Det røde triangelet, og de vil om noen tusen år bli en planetarisk tåke etter som stjernen i midten blir mindre og varmere og bader gassen i kraftig ultrafiolett stråling som får gassen til å fluorescere. Stjernen begynte prosessen med å kaste de ytre lagene for ca. 14,000 år siden.
Et Hubble-bilde tatt i 1999 viste at tåken var mer formet som en X enn et rektangel.
Nicolas Pratt
Nicolas Pratt (født 10. juli 1985) er en canadisk roer.
Han representerte Canada under Sommer-OL 2016 i Rio de Janeiro, der han ble utslått i oppsamlingsheatet i firer, lettvekt.
Noah Emmerich
Noah Nicholas Emmerich (født 27. februar 1965) er en amerikansk skuespiller.
Biografi
Emmerich er født og oppvokst i New York, hvor han gikk på Yale University. Under skolegangen sang han i a cappella-gruppen The Yale Spizzwinks. Han studerte senere ved NYU Film School, hvor han skrev og regisserte den prisvinnende kortfilmen The Painter.
Hans eldre bror er produsenten Toby Emmerich.
Emmerich har i sin karriere som skuespiller vært med i filmer som The Truman Show og Windtalkers, samt serier som The Walking Dead og White Collar. Han har en av hovedrollene i fjernsynsserien The Americans, hvor han spiller FBI-agenten Stan Beeman.
Cécile Ngambi
Cécile Ngambi (født 15. november 1960) er en kamerunsk tidligere friidrettsutøver som spesialiserte seg i sprintløp.
Hun representerte landet sitt under Sommer-OL 1984 i Los Angeles, der hun ble utslått i semifinalen på 100 meter.
Kalebaståken
Kalebaståken (teknisk navn: OH231.8+4.2) er en protoplanetarisk tåke som ligger rundt 5,000 lysår unna jorden i stjernebildet Akterstavnen. Tåken kalles også råtne egg-tåken på grunn av det høye innholdet av svovel som kan lukte som råtne egg på jorden. Tåken er ca. 1,4 lysår lang.
Mye av gassutstrømingene som nå er observert ser ut til å stamme fra en nylig akselerasjon som skjedde for ca. 800 år siden. Astronomer tror at Kalebaståken vil være en fullutviklet planetarisk tåke om 1,000 år.
Gassen i Kalebaståken strømmer utover med hastigheter opp mot 1,5 millioner kilometer i timen.
Livio La Padula
Livio La Padula (født 20. november 1985) er en italiensk roer.
Han representerte Italia under Sommer-OL 2016 i Rio de Janeiro, der han ble nummer 4 i firer, lettvekt.
Fredrik Virtanen
Karl Fredrik Virtanen
Gomez’ hamburger
Gomez' hamburger (også kjend som IRAS 18059-3211) er en protoplanetarisk tåke eller en stjerne som er i sluttfasen av livet sitt like før ho blir til en planetarisk tåke. Tåken er estimert til å ligge ca. 6,500 lysår unna jorden i stjernebildet Skytten.
Det spesielle utseende til Gomez' hamburger stammer fra to støvskiver separert av et mørkere støvband. Stjernen som er opphavet til tåken ligger bak det mørke støvbandet, men det er ikke kjent hvorfor stjernen omgir seg med det. En mulighet er at stjernen er en del av et binærsystem og at den spinner raskt og kaster fra seg materiale, for det meste fra ekvatorregionen.
Levetidene til protoplanetariske tåker som Gomez' hamburger er korte, og astronomer regner med at tåken har blitt en planetarisk tåka om mindre enn tusen år.
Tåken blei oppdaget i 1985 av den chilenske observasjonsassistenten Arturo Gomez med Cerro Tololo interamerikanske observatorium sitt 1,5 meters teleskop.
António Pereira de Sousa Caldas
António Pereira de Sousa Caldas (født 24. november 1762 i Rio de Janeiro; død 2. mars 1814 samme sted) var en brasiliansk-portugisisk dikter og forfatter.
Bakgrunn
António Pereira de Sousa Caldas var sønn av den portugisiske handelsmann Luís Pereira de Sousa og hans hustru Ana Maria de Sousa. Allerede som åtteåring ble den sykelige men begavede gutten sendt av sine foreldre fra Brasil til en onkel i Lisboa for utdannelse. Da han var 16 begynte han å studere matematikk og kirkerett ved universitetet i Coimbra. Han utviklet her en sterk interesse for samtidens franske filosofi.
I 1784 skrev han, inspirert av Jean-Jacques Rousseau, en ode ved tittel Ao homem selvagem. Han var fortsatt teologisk uortooks. Kan han også ha vært forfatteren bak satiren O Reino da Estupidez.
Prest
Han fullførte sine studier i kirkerett, etter en reise til Europa - Frankrike og Genova - i 1789 forvandlet han seg til en rettroende katolikk, og ble presteviet i Roma i 1790. Han forlot ikke sine gamle ideer helt og fullstendig, og forsøkte i sine skrifter å forsone katolsk tro med verdier som han hadde funnet innen fransk politisk filosofi. Men etter prestevielsen ble det helt slutt på den profane poesi - nå fikk han ry som predikant og utlegger av de hellige ting, og for religiøst inspisert dyp filosofi.
I 1801 vendte han tilbake til Rio de Janeiro for å besøke familien, og kom tilbake senere for å bo der permanent fra 1808. Under sine siste leveår i Rio skrev han mange brev til sine venner, men bare fem av dem eksisterer i dag.
Han ble begravet i convento de Santo António i Rio de Janeiro.
De fleste av hans verker utkom posthumt, som for eksempel det av Francisco de Borja Garção Stockler i 1836 publiserte Obras poéticas.
Rose-Aimée Bacoul
Rose-Aimée Bacoul (født 9. januar 1952) er en fransk tidligere friidrettsutøver som spesialiserte seg i sprintløp.
Hun representerte landet sitt under Sommer-OL 1984 i Los Angeles, der hun ble utslått i semifinalen på 100 meter.
Olivia Asselin
Olivia Asselin (født 24. februar 2004 i Lévis i Québec) er en canadisk freestylekjører fra Lac-Beauport, som tok bronsemedalje i «big air» under Vinter-X Games Aspen 2022.
Iris Tanner
Iris Vera Tanner (født 20. november 1906, død 22. februar 1971) var en britisk svømmer som deltok i de olympiske leker 1924 i Paris og 1928 i Amsterdam.
Olivia Asselin
Hun representerte Canada under Vinter-OL 2022 i Beijing, hvor hun ble nummer 8 i «big air» og nummer 11 i «slopestyle».
Iris Tanner
Tanner vant en olympisk sølvmedalje i svømming under Sommer-OL 1924 i Paris. Hun var med på det britiske laget som kom på andreplass på 4 x 100 meter fri for damer bak USA. De andre på laget var Grace McKenzie, Florence Barker og Constance Jeans.
Fire år senere, under sommer-OL 1928 i Amsterdam, vant hun en ny sølvmedalje på 4 x 100 merer fri for damer sammen med Joyce Cooper, Sarah Stewart og Ellen King. USA ble olympiske mestere med 4.47,6 som var ny verdensrekord.
Hans Christian Blech
Hans Christian Blech (født 20. februar 1915 i Darmstadt, død 5. mars 1993 i München) var en tysk skuespiller som opplevde suksess både i Tyskland og i Hollywood.
Biografi
Som funksjonærsønn, begynte Hans Christian Blech på teaterskole i fødebyen og fikk sin scenedebut i Baden-Baden. I 1937 fikk han sine første engasjement i Kiel, Freiburg og Leipzig. I 1939 spilte han i sin første film. Der letzte Appell, under regi av Emil Jannings. På grunn av den andre verdenskrig ble ikke filmen fullført. I 1940 ble han innrullert i Wehrmacht og kjempet på Østfronten. Der ble han skadet i en bilulykke som førte til de karakteristiske arrene i ansiktet hans. Mot slutten av krigen satt han i fangenskap i Storbritannia.
Fra 1947 spilte han ved Münchner Kammerspiele der han tilhørte ensemblet frem til 1955. Deretter gjestespilte han ved teatre i Hamburg, Berlin, Zürich, Frankfurt am Main, Stuttgart og Wien. I denne perioden samarbeidet han blant annet med Erich Engel, Heinz Hilpert, Bertolt Brecht, Fritz Kortner og Hans Schweikart.
Filmkarrieren begynte for fullt i 1948 med DEFA-filmen Affaire Blum der han spilte en lumsk moder. Blech spilte ofte tvilsomme typer, først og fremst som tysk soldat (som i Den lengste dagen). Samtidig opptrådte han også som konsentrasjonsleirfange i Der Verschlag og som motstandsmann i Morituri.
Han spilte Aslak i den kontroversielle adapsjonen Das Erbe von Björndal av Trygve Gulbranssens Bjørndaltrilogi.
Blech snakket flytende fransk og engelsk, noe som åpnet dørene for storproduksjoner både i Hollywood og innen fransk film.
På midten av 1970-tallet gjorde han seg stadig mer gjeldende innen fjernsyn, der han ofte spilte mennesker i nød.
Hans Christian Blech døde 5. mars 1993 i München, av et hjerteinfarkt.
Antoine Risso
Giuseppe Antonio Risso, kjent som Antoine Risso, (født 8. april 1777 i Nice, død 25. august 1845 samme sted) var en naturforsker.
På hans tid var Nice et grevskap og en del av Kongedømmet Sardinia, men under Napoleonskrigene ble området midlertidig avstått til Frankrike. Risso publiserte Ichthyologie de Nice (1810), Histoire naturelle de l'Europe méridionale (1826) og Histoire Naturelle des Orangers (1818–1822).
Stefano Oppo
Stefano Oppo (født 12. september 1994) er en italiensk roer.
Han representerte Italia under Sommer-OL 2016 i Rio de Janeiro, der han ble nummer 4 i firer, lettvekt.
Under Sommer-OL 2020 i Tokyo som ble arrangert i 2021, tok han bronse i dobbeltsculler lettvekt.
Fittstim
Boken ble skrevet av atten jenter i tyveårene, og brukte bare fire dager på å selge ut førsteopplaget på ti tusen eksemplarer.
Eric Woelfl
Eric Woelfl (født 18. juli 1989) er en canadisk roer.
Han representerte Canada under Sommer-OL 2016 i Rio de Janeiro, der han ble utslått i oppsamlingsheatet i firer, lettvekt.
US Open 2019 (tennis)
Det ble konkurrert i singel og dobbel for menn og kvinner, samt en mixed double på hardcourt. Det ble også konkurrert i juniorklasser, samt klasser for rullestol.
Viking Fotballklubb i 1956–57
Hovedserien, avdeling A
{|
Formel 1-sesongen 2024
Formel 1-sesongen 2024 blir den 75. sesongen av FIAs Formel 1-verdensmesterskap. Sesongen begynner 2. mars (Bahrain) og avsluttes 8. desember (Abu Dhabi).
Deltagere
Følgende lag og førere deltar i sesongen 2024 av FIA Formel 1 verdensmesterskap:
Saussure Massiv
Saussure Massiv er en fjellkjede som ligger i det sentrale Hudson Land, i det østlige Grønland, ca. 1500 km nordøst fra hovedstaden Nuuk. Den ble navngitt av den sveitsiske geolog Heinrich Bütler (1893–1983) under en av Lauge Kochs ekspedisjoner etter en annen sveitser og geolog, Horace Bénédict de Saussure.
Elsker livet som gal
Elsker livet som gal er et musikkalbum med Torgeir & Kjendisene. Albumet ble utgitt i 2000.
Heidi-Elke Gaugel
Heidi-Elke Gaugel (født 11. juli 1959) er en tysk tidligere friidrettsutøver som spesialiserte seg i sprintløp.
Hun representerte landet sitt under Sommer-OL 1984 i Los Angeles, der hun ble utslått i semifinalen på 100 meter. Hun vant senere i lekene bronse på 4 x 400 meter stafett.
Friidrett under Sommer-OL 2012 – 5 000 meter menn
Runde 1
Kvalifikasjonskrav: De første 5 i hvert heat (Q) pluss utøverne med de 5 raskeste tidene (q) kvalifiserte seg.
Finale
Kommentarer: Q- Kvalifisert etter plassering
PB - Personlig rekord
NR - Nasjonalrekord
SB - Årsbeste
DQ - Diskvalifisert
DNF - Fullførte ikke
Jule Styne
Jule Styne (født 31. desember 1905, død 20. september 1994) var en britisk-amerikansk låtskriver spesielt kjent for en rekke Broadway-musikaler, som omfatter flere velkjente og hyppig gjentatte show.
Blant sangene hans er «Let It Snow! Let It Snow! Let It Snow!», som han skrev sammen med Sammy Cahn i 1945.
Tidlig liv
Styne ble født i London som Julius Kerwin Stein av jødiske innvandrere fra Ukraina, den gang det russiske keiserrike. foreldrene hadde en mindre kolonialbutikk. Åtte år gammel flyttet han med familien til Chicago, hvor han tidlig begynte å ta pianotimer. Han viste seg å være en dyktig pianist og fikk spille sammen med et symfoniorkester i Chicago, St. Louis og Detroit før han var ti år gammel.
Karriere
Styne gikk på Chicago Musical College, men før det hadde han fått oppmerksomhet fra en annen tenåring, Mike Todd, senere kjent som en vellykket filmprodusent. Todd gav ham i oppdrag å skrive en sang til en musikal han arbeidet med. Det ble den første i en liste på over 1 500 publiserte sanger som Styne komponerte i sin karriere. I 1929 spilte Styne med Ben Pollacks band, og skrev sangen «Sunday».
Styne var sanglærer for 20th Century Fox, inntil Darryl F. Zanuck gav ham sparken fordi sangundervisning var «a luxury, and we're cutting out those luxuries» og at han skulle skrive sanger fordi «that's forever». Styne startet sitt eget danseband, noe som førte ham til Hollywood, hvor han ble oppdaget av Frank Sinatra og der startet han et samarbeid med lyrikeren Sammy Cahn. Sammen skrev de mange sanger for film, inkludert «It's Been a Long, Long Time» (1.-plass i 3 uker for Harry James og hans orkester i 1945), «Five Minutes More» og «Three Coins in the Fountain» til filmen Vi tror på kjærligheten (1954), som vant Oscar for beste sang. Han samarbeidet med Leo Robin til filmmusikalen Min søster Eileen (1955). Ti av hans sanger er blitt nominert til Oscar, mange skrevet sammen med Cahn, inklusiv «I've Heard That Song Before» (1.-plass i 13 uker for Harry James og hans orkester i 1943), «I'll Walk Alone», «It's Magic» (2.-plass for Doris Day i 1948) og «I Fall in Love Too Easily».
In 1947 skrev Styne musikken til sin første Broadway-musikal, High Button Shoes med Cahn, og over de neste tiårene skrev han musikken til mange Broadway-oppsetninger, inkludert Gentlemen Prefer Blondes, Peter Pan, Bells Are Ringing, Gypsy, Do Re Mi, Funny Girl, Sugar (basert på filmen Noen har det hett), og Tony-vinnende Hallelujah, Baby!.
Styne skrev originalmusikken for den kortvarige fornøyelsesparken Freedomland U.S.A. som åpnet 19. juni 1960.
Han samarbeidet blant annet med Sammy Cahn, Leo Robin, Betty Comden, Adolph Green, Stephen Sondheim og Bob Merrill.
Æresbevisninger
Styne ble valgt inn i Songwriters Hall of Fame i 1972 og American Theater Hall of Fame i 1981, og fikk en Drama Desk Special Award og Kennedy Center Honors i 1990.
Sanger
Et utvalg av de mange sangene som Styne skrev:
Ruxton
Ruxton var en forhjulsdrevet bil bygget av New Era Motors Company i New York, New York, USA i løpet av 1929 og 1930. Bilen var idéen til William Muller og ble bygget i Editing Moon Motor Car i Philadelphia, i St. Louis, Missouri, og hos Kissel Motors i Hartford, Wisconsin, som også produsert bilens transmissisjon.
En bil som er utformet for å selges til en bilprodusent
Da han var ansatt i Budd Body Company i Philadelphia, Pennsylvania, overbeviste Muller sin arbeidsgiver til å investere i utvikling av en forhjulsdrevet bil. Budd ville så selge rettighetene til en bilfabrikk som ville inngå kontrakt med Budd for bygging av karosseriet. Mens Müller konstruerte drivverket, konstruerte Joseph Ledwinka bilens karisseri og prosjektet var ferdig i 1928, og motorene ble bygget av Continental Motors Inc.
I en tid da det amerikanske biler hadde en gjennomsnittlig høyde fra bakken til taket på 1 800 mm, var Mullers bil bare 1 300 mm, en prestasjon som bare kunne oppnås ved å eliminere mellomakselen til bakhjulene. Ledwinka senket bilen ytterligere ved å fjerne stigbrettet
I stedet for å tiltrekke seg en bilprodusent, tiltrakk Mulles konseptbil seg oppmerksomheten til Archie Andrews, styremedlem i Budd som også satt i styret for Hupp Motor Car Company. Andrews så mulighetene for å produsere bilen og gjorde det mulig for Muller og Budd til å presentere idéen for å Hupp.
Da Hupp Motor Car Company begynte på bilen tok Andrews selv fatt i prosjektet og sammen med Muller dannet de New Era Motors som skulle markedsføre bilen. Likevel, Andrews manglet midler til å bygge bilen, og hadde håpet på støtte, men støtten fra Peerless, Gardner og Marmon uteble.
Kontakten Moon, Kissel, og Ruxton
I november 1929 inngikk Moon Motors i St. Louis, Missouri en avtale om å bygge bilen som Andrews nå hadde hadde gitt navnet Ruxton, etter William V. C. Ruxton, en investor som Andrews hadde håpet ville støtte prosjektet. Ruxton støttet ikke prosjektet, tiltross for at det bar hans navn, om han ønsket det eller ei. Til slutt saksøkte Ruxton Andrews bare for det formål at han på ingen måte støttet Andrews eller selve bilen.
Da han var misfornøyd med Moons forhold til prosjektet, forsøkte Andrews å få bestemmende innflytelse i selskapet ved å kjøpe opp aksjer. Til slutt fikk Andrews kontroll over det døende selskapet til stor irritasjon for dets president C. W. Burst, som i protest barrikaderte seg i selskapets hovedkontor. Til tross for søksmål og motsøksmål gikk Ruxton i ordinær produksjon i juni 1930.
Da Ruxton endelig var klar for salg endret Joseph Urban farge, bare for å forlenge produksjonen og presentasjonen i markedet. Bilene kom i et bredt spekter farger, blandede farger som blå, lavender, og marineblå. Mange, men ikke alle, mislikte Ruxtons lykter som liknet katteøyne. Dens ytelse bleknet sammenliknet med normale lykter. De fleste Ruxtoneiere lærte snart at de kunne kjøre i dagslys, eller bytte til normale lykter eller kjøre med parkeringslys- eller nærlys.
Andrews avtalte også med Kissel i Hartford, Wisconsin om å bygge overføringer og drivaksler. Med Moon som sviktet, henvendte Andrews seg til Kissel om å bygge biler, og mens prosjektet viste seg å være på rett vei, igjen ble Andrews utålmodig og begynte å kjøpe Kissels aksjer i et forsøk på å overta, i motsetning til Moon som prøvde å bekjempe Andrews brødrene Kissel som gjorde opprør ved søke om akkord i november 1930. Produksjon av Ruxton kom til en brå slutt mindre enn fire måneder etter at den var påbegynt.
Ettereffekt
Etter Ruxtons fiasko, satte Andrews sine øyne på å redde Hupp, om han ville bli reddet eller ikke. Mens han var i stand til å ta kontroll over selskapet, var hans tid i selskapet over. Andrews ble fjernet av sinte aksjonærer. Han døde i 1938.
I Moon Motors fortsatte legale forviklinger gjennom domstolene til 1965 og på dette tidspunktet holdt 355 kreditorer sine krav på de gjenværende eiendeler 26 000 dollar.
Kissel dukket opp fra sin akkord som Kissel Manufacturing Company som senere ble fusjonert inn i West Bend Aluminium Company.
Boeomimetes
Boeomimetes er en slekt av billene i delgruppen (underfamilien) markløpere (Harpalinae) i familiegruppen løpebiller.
Kaseva
Kaseva er en finsk folkrock- og poprockgruppe. De regnes til den finskspråklige rocken fra Tammerfors, «manserocken», som gjorde seg gjeldende i Finland fra 1970-årene. De øvde i flere år før de platedebuterte med LP-en Silloin kun i 1974. Noen av Kasevas mest kjente låter er «Tyhjää», «Mari», «Striptease tanssija», «Vanha mies» og «Pena». Navnet «Kaseva» er utledet fra Finlands nasjonalepos Kalevala, og betyr «hendig». De fleste av Kasevas låter er skrevet av gitaristene og vokalistene Mikko Jokela og Asko Raivo, enten hver for seg eller sammen, men trommeslager Nils Jokela har også skrevet noen sangtekster. Gruppen sluttet å turnere i 1982, og Raivo falt fra idet han omkom under en båttur i 1989, men de gjenlevende medlemmene ble gjenforent i 2002.
Boeomimetes
Utseende
Middelsstore (ca. 10 millimeter), nokså brede, blankt gul- eller rødbrunlige løpebiller. Fasettøynene er middelsstore og litt utstående. Antennene er tynne og litt lengre enn hode + pronotum. Pronotum er rundet, mye bredere enn langt, med markerte bakhjørner. Dekkvingene er jevnbrede med fine punktstriper.
Utbredelse
Slekten er utbredt i det sørlige Afrika (Botswana, Sør-Afrika).
Aouzoustripen
Aouzoustripen (arabisk قطاع أوزو) er en stripe med land i nordlige Tsjad som ligger langs grensen mot Libya. Den strekker seg sørover fra grensen til en dybde på rundt 100 km inn i Tsjads region Bourkou-Ennedi-Tibesti og utgjør et areal på 114 000 km². Regionen spilte en betydelig rolle i Den tsjadisk-libyske konflikten i tiden 1978–1987.
Inkludert i italienske Libya
Aouzoustripen ble første gang definert i diskusjonene mellom Frankrike og Italia etter den første verdenskrig i sammenheng med å belønne Italia for seieren i denne krigen. Ved fredskonferansen i Paris 1919 fikk ikke kongedømmet Italia noen av de tyske koloniene, men ble isteden tildelt Jubaland (Oltre Giuba) fra Storbritannia, og Frankrike gikk med på å overgi en del områder i Sahara til italienske Libya.
Etter mange diskusjoner i løpet 1920-tallet ble det til sist oppnådd en enighet i 1935 i Mussolini-Laval-avtalen hvor Italia fikk Aouzoustripen som ble lagt til Libya. Denne avtalen ble dog ikke ratifisert av Frankrike. I 1943, under den andre verdenskrig, okkuperte franske kolonitropper stripen og forente det på nytt til franske koloniområder.
Historie
Antagelser om at området var rikt på forekomster av uran, førte til at det på nytt ble en strid med Libya om kontrollen over dette området, og som førte til krig mellom Tsjad og Libya. I 1973 satte Libya inn militære styrker for å få tilgang til mineralforekomstene og for å bruke det som en base for å påvirke politikken i Tsjad. Dette førte til sist til Den tsjadisk-libyske konflikten.
Libya argumenterte for at området var bebodd av urbefolkning som var underlagt Sanussiya, en libysk politisk-religiøs islamsk orden, og derpå underlagt Det osmanske rike, og at denne tittelen var blitt arvet av Libya. Landet støttet også sitt krav med den ikke ratifiserte avtalen fra 1935 mellom Frankrike og Italia, som var kolonimaktene i henholdsvis Tsjad og Italia, som bekreftet besettelsen av stripen av Italia. Etter å ha befestet sitt grep på Aouzoustripen annekterte Libya stripen i 1976.
Grensen var i henhold til myndighetene i Tsjad basert på en avtale fra 1955 mellom Frankrike og Libya som igjen refererte tilbake til en avtale fra 1899 mellom Storbritannia og Frankrike om «innflytelsessfærer». Til tross for andre uenigheter var dette den ene posisjonen som alle politiske partier og fraksjoner i Tsjad var i stand til å enes om.
I løpet av den såkalte Toyota-krigen i 1987, det siste stadium i konflikten mellom Tsjad og Libya, var tsjadiske styrker i stand til å tvinge libyerne til å trekke seg tilbake fra Aouzoustripen. En våpenhvile ble opprettholdt mellom de to landene fra 1987 og til 1988, fulgt av fruktesløse forhandlinger i løpet av de neste årene. Til sist kom endelig den internasjonale domstolen i 1994 til en avgjørelse hvor det ble gitt overherredømme av Aouzoustripen til Tsjad (ved et flertall på 16 til 1), og avsluttet således kravet fra Libya.
FNs sikkerhetsråd etablerte en egen observatørgruppe for Aouzoustripen i henhold til Resolusjon 915 (mai 1994) for å overvåke tilbaketrekningen av libyske tropper, og ble avsluttet i henhold til Resolusjon 926 (juni 1994) da dette var fullført.
James Hunter
James Hunter (født 24. august 1992) er en newzealandsk roer.
Han representerte New Zealand i Sommer-OL 2016 i Rio de Janeiro, der han ble nummer 5 i firer, lettvekt.
Gjøvikgata (Oslo)
Gjøvikgata (1A-7D, 4A-6C) er en gate på Bjølsen i bydel Sagene i Oslo. Den går mellom Bentsebrugata og Maridalsveien.
Gaten fikk navn etter byen Gjøvik i 1901, og det finnes også en rekke andre gater i strøket med navn etter norske byer. Bebyggelsen er hovedsakelig boligblokker fra 1930- og 1940-årene. Nr. 3 (Ark. Klingenberg & Klingenberg, fullført 1949) tilhører (sammen med Ålesundgata 1) OBOS-borettslaget Gjøvikgata. Nr. 4 (fullført 1996) tilhører borettslaget Gjøvikgata 4.
Eldar Skar
Eldar Skar (født 1983 ) er en norsk skuespiller fra Molde.
Han har vært skuespiller blant annet ved Teatret Vårt i Molde og Oslo Nye Teater. Han ble for alvor kjent for sin rolle i TV-serien Okkupert som har gått på TV 2 siden 2015. Han ble nominert til Amandaprisen 2019 i klassen beste mannlige birolle for sin rolle som Leif Henie, bror til Sonja Henie, i filmen Sonja.
Angela Bailey
Angela Bailey (født 28. februar 1962, død 31. juli 2021) var en canadisk tidligere friidrettsutøver som spesialiserte seg i sprintløp.
Hun representerte landet sitt under Sommer-OL 1984 i Los Angeles, der hun ble nummer 6 på 100 meter. Hun tok senere sølv på kortstafetten.
Harpalomorphus
Harpalomorphus er en slekt av billene i delgruppen (underfamilien) markløpere (Harpalinae) i familiegruppen løpebiller.
Utbredelse
Slekten er utbredt i det sørlige Afrika (Sør-Afrika, Namibia).
Richard Norman Shaw
Richard Norman Shaw (født 7. mai 1831, død 17. november 1912), tidvis kun omtalt som Norman Shaw, var en skotsk arkitekt som arbeidet fra 1870-tallet og fram til begynnelsen av 1900-tallet, kjent for sin landgods og kommersielle bygninger. Shaw var en av de mest betydningsfulle og innflytelsesrike arkitektene i England i de tre siste tiårene av 1800-tallet. Han tegnet bygninger i ulike stilarter, først i nygotisk stil, etterfulgt av Queen Anne-stil, og dessuten i nyklassisistisk stil.
Liv og virke
Shaw ble født i Edinburgh, og fikk sin trening som arkitekt i London-kontoret til den skotske arkitekten William Burn (1789–1870) sammen med George Edmund Street (1824–1881). Shaw fulgte undervisning i Royal Academy og fikk grunnleggende kunnskap i klassisisme. Der møtte han William Eden Nesfield (1835–1888), som han tidvis kom til å inngå samarbeid og partnerskap med i en del arkitektoniske design. I tiden 1854–1856 riste Shaw med stipend fra Royal Academy, samlet skisser som senere ble utgitt som Architectural Sketches from the Continent, 1858.
Shaw arbeidet sammen med blant andre kunstnere som John Callcott Horsley og George Henry Boughton, og industrialisten Lord Armstrong. Han tegnet store hus som Cragside, Grim's Dyke, og Chigwell Hall, foruten en rekke kommersielle bygninger ved å benytte en omfattende rekke arkitektoniske stilarter.
Shaw ble innvalgt som medlem av Royal Academy i 1877, og var med redaktør sammen med Thomas Graham Jackson i en samling essayer i 1892 kalt Architecture, a profession or an Art? Shaw var fast bestemt på at arkitektur var kunstart. I senere år bevegde han seg mot en tyngre klassisistisk stil som hadde innflytelse på den begynnende edvardianske klassisisme tidlig på 1900-tallet. Shaw døde i London hvor han hadde tegnet bolighus i områder som Pont Street, og offentlige bygninger som New Scotland Yard.
James Lassche
James Lassche (født 31. august 1989) er en newzealandsk roer.
Han representerte New Zealand under Sommer-OL 2016 i Rio de Janeiro, der han ble nummer 5 i firer, lettvekt.
Sykling under Sommer-OL 2008 – Sprint kvinner
Kvinnenes sprint i banesykling under Sommer-OL 2008 fant sted den 19. august 2008 på Laoshan Velodrome i Beijing.
Twenty-Five Twenty-One
Twenty-Five Twenty-One (hangul koreansk: 스물다섯 스물하나; romanisert koreansk: Seumuldaseot Seumulhana; norsk oversettelse: Tjuefem tjueén) er en sørkoreansk TV-serie regissert av Jung Ji-hyun. Hovedrollene spilles av Kim Tae-ri, Nam Joo-hyuk, Kim Ji-yeon (Bona), Choi Hyun-wook og Lee Joo-myung. Serien skildrer kjærlighetslivene til fem personer i perioden 1998–2021. Serien hadde premiere på tvN den 12. februar 2022, og vises hver lørdag og søndag kl. 21.10 (KST). Den er også tilgjengelig for streaming på Netflix.
Handling
Handlinge foregår på to plan. Den ene delen starter i 1998. En ung og ambisiøs fekter følger drømmen til tross for motbør, og møter en hardtarbeidende ung mann som forsøker å skape et nytt liv for seg selv. De var 22 og 18 år gamle da de møttes, og henholdsvis 25 og 21 år gamle da de falt for hverandre.
Den andre planen finner sted i nåtiden da Kim Min-chae (Choi Myung-bin), datteren til Na Hee-do (Kim Tae-ri), slutter ballett og stikker av hjemmefra til bestemorens hus. Under oppholdet kommer hun over morens dagbok, som historien så fortelles gjennom.
Na Hee-do er medlem av sin videregående skoles fektingslag, men på grunn av Asiakrisen, er den oppløst. Til tross dette, klarer hun å bli medlem av Fektelandslaget. Baek Yi-jins (Nam Joo-hyuk) familie blir konkurs og blir skillet på grunn av finanskrisen. Han blir tvunget til å ta flere deltidsjobber og blir senere sportsreporter.
Casting
Rollebesetningen ble i serien bekreftet som Kim Tae-ri, Nam Joo-hyuk, Bona, Choi Hyun-wook og Lee Joo-myung den 7. september 2021. Det er Kim Tae-ris første opptreden på TV etter en pause på tre år. Hun spilte sist i Mr. Sunshine i 2018.
Innspilling
Innspillingen av serien begynte den 7. september 2021. Serien foregår i Ahyeon-dong, Mapo-gu, Seoul og er filmet på steder i Jeonju, Seohak-dong, Jeonju Hanok Village, Jeonju National University of Education sovesal og National Intangible Heritage Center.
COVID-19 infeksjoner
Den 2. mars 2022 ble det bekreftet at skuespiller Kim Tae-ri har vært smittet av COVID-19 siden den 26. februar 2022, som førte til at innspillingen ble innstillte. Innspillingen forventes å fortsette etter at hun er blitt frisk. Sendingen fortsatte som vanlig. Det ble bekreftet at skuespiller Choi Hyun-wook hadde testet positivt for COVID-19 den 3. mars 2022. Både Kim og Choi har gått i isolasjon og vil fokusere på behandling i henhold til retningslinjer fra karantenemyndigheten.
Utgivelse
Serien ble sendt av hver lørdag og søndag kl. 21.10 (KST).
Del 1
Sendt av February 13, 2022Sendingsdatoene til de forskjellige OST-delene:
Del 2
Sendt av February 19, 2022
Del 3
Sendt av February 20, 2022
Del 4
Sendt av February 26, 2022
Del 5
Sendt av February 27, 2022
Del 6
Sendt av March 6, 2022
Del 7
Sendt av March 13, 2022
Del 8
Sendt av March 20, 2022
Del 9
Sendt av March 27, 2022
Episoder
Twenty-Five Twenty-One er regissert av Jung Ji-hyun og skrevet av Kwon Do-eun.
Anmeldelse og rangering
Siden sendingen begynte har Twenty-Five Twenty-One og medvirkende opprettholdt topplasseringen i drama- og skuespillerpopularitetsrangeringene utført av Good Data Corporation i 8 uker på rad intill serien sluttet. Serien plasserte seg også først i seertall for alle 16 episoder, både i hovedstadsområdet og nasjonalt. I tillegg har serien vært med på Netflix' «Global Top 10» (ikke-engelskspråklig utgave), en ukentlig liste med de mest sette Netflix-seriene i seks uker på rad, per uken som slutter 3. april. Dramaets suksess ble tilskrevet dens "retro-sentimentale" stemning som ble presentert gjennom bruk av rekvisitter, mote og lokasjoner som var i stand til å påkalle nostalgi til generasjonen som opplevde 1990-tallet. Det ble også uttalt at det hadde lykkes med å oppnå empati og sympati fra seerne ettersom det skildrer kampene i IMF-perioden i Korea, som seerne knyttet til den pågående Koronapandemien.
Kommersiell effekt
Populariteten til serien førte til økt anerkjennelse for skuespilleren Kim Tae-ri, som ble oppgitt å ha dukket opp som den nye «Nasjonens første kjæreste». Serien var spesielt populær blant K-pop-idoler, med flere artister slik BTS' Jungkook, Aespas Karina, Red Velvets Yeri og Girls' Generations Sooyoung, som ga uttrykk for at de har sett den og anbefalte den til fanene.
Etter dramaets konklusjon lanserte det sørkoreanske departementet for kultur, sport og turisme et reiseprodukt som turnerer på filmstedene til serien. 7-Eleven rapporterte at salget av bakervaremerket Breadum hadde tredoblet seg etter at bakverksproduktene deres dukket opp på utstillingen. Selskapet annonserte den 7. april at Breadum har lansert ytterligere to produkter i samarbeid med dramaet. Investeringsselskapet Daehan Securities har kreditert suksessen og den høye aktualiteten til Twenty Five Twenty One sammen med gjenvinningen av TV-reklamer for den 12% salgsveksten til CJ ENM, morselskapet til kringkastingskanalen tvN, i løpet av første kvartal 2022.
Kritikk
Til tross for sin popularitet og kommersielle suksess, ble Twenty-Five Twenty-One gjenstand for flere kontroverser. Nettbrukere har diskutert om seriens viktigste plottlinje som involverer romantikk mellom en juridisk voksen og en karakter som opprinnelig ble introdusert som en mindreårig, selv om en anonym meningsmåling utført på nettstedet Nate kom ut med 77% av over 3000 respondenter som sa at det ikke er noe problem med dramaets kjærlighetslinje. Dramaet møtte også kritikk for en scene i sin 15. episode som skildrer en nyhetsdekning av 9/11, som skildrer den kvinnelige hovedrollen som smiler av sin romantiske interesse, som gir livedekning av hendelsen, som seerne anså som «upassende».
Seertall
Kilde: Publikumsmåling utført landsomfattende av Nielsen Korea
Leopold Janauschek
Leopold Janauschek (født 13. oktober 1827 i Brno i Mähren, død 23. juli 1898 i Baden nær Wien) var en østerriksk historiker of cisterciensermunk.
Han ble presteviet i 1851 og ble professor i kirkehistorie ved ordeneens skole i Heiligenkreuz i 1853.
Gregers Grams vei (Oslo)
Gregers Grams vei (1–33, 2A–28) er en vei i Ullernåsen i bydel Ullern i Oslo. Den går nordøstover fra Vesteråsveien, som den krysser der Vesteråsveien fortsetter som Ullernkollen, før den forgrener seg og ender som to blindveier inn i et boligområde.
Veien fikk navn i 1946 etter motstandsmannen Gregers Gram.
Saionji Kimmochi
Saionji Kimmochi (også skrevet Kinmochi; født 23. oktober 1849 i Kyoto i Japan, død 24. november 1940 i Okitsu i prefekturet Shizuoka) var en japansk politiker og statsmann i to perioder var Japans statsminister. Han hadde høy rang og tilhørte den japanske adelen der adelstittelen var arvelig. Han ble Japans mest ærede statsmann i løpet av 1920-årene og 1930-årene.
Bakgrunn
Saionji var sønn av Tokudaiji Kin'ito, en adelsmann ved det keiserlige hoff. Han ble adoptert i 1851 av Saionji-familien og vokste opp i nærheten av sine biologiske foreldre. Både de biologiske foreldrene og og adoptivforeldrene var bosatt i nærheten av keiserpalasset i Kyoto. Den unge Saionji besøkte svært ofte keiserpalasset i barne- og ungdomsårene som en lekekamerat av den unge prinsen som senere ble den nye keiseren Meiji.
Karriere
I 1869 grunnla han privatskolen Ritsumeikan (som senere skulle bli Ritsumeikan-universitetet) i Kyoto.
Han forlot Japan i januar 1871 fra Yokohama og seilte til San Francisco ombord på skipet SS «Costa Rica» sammen med en gruppe på 30 andre japanske studenter utsendt av regjeringen for å studere utenlands. Han reiste videre til Washington D.C, der han møtte USAs president Ulysses Grant. Deretter krysset han Atlanterhavet og tilbrakte 13 dager med sightseeing i Storbritannia, før han ankom Paris den 27. mai 1871. Der skiftet han fornavn til det mer folkelige Boichiro, studerte rettsvitenskap og forble i Frankrike til 1880.
I januar 1881 grunnla han Meiji Hōritsu Gakkō («Meiji Rettsvitenskapsskole») som senere skulle bli Meiji-universitetet.
Diplomat, minister, statsminister
I 1882 var han medlem av Hirobumi Itōs delegasjon til Europa. Etter denne reisen ble han utnevnt til minister til Østerrike-Ungarn og deretter Tyskland og Belgia. Da han reiste tilbake til Japan, ble han en av keiserens hoffrådgivere og var visepresident av riksdagens overhus.
Fed Cup 2019
Fed Cup 2019 var en tennisturnering, og del av WTA-touren 2019, men ga ingen poeng. Frankrike vant turneringen.
Saionji Kimmochi
Diplomat, minister, statsminister
Han var Japans fungerende statsminister i 1901 og statsminister 1906–1908 og i 1911–1912. Saionji mente at det keiserlige hoff skulle vernes, og at det ikke skulle delta direkte i regjeringsutøvelse. Dette var et av områder der han fikk motbør fra nasjonalistene i hæren, som håpet at keiseren ville ta del i japansk politikk direkte og på den måte svekke både parlament og kabinett. Nasjonalister anklaget ham også for å være «globalist».
I 1919 ledet Saionji ledet den japanske delegasjonen på fredskonferansen i Paris som følge av den første verdenskrig.
I løpet av store deler av sin offentlige karriere prøvde Saionji å redusere den keiserlige japanske hærs innflytelse innen nesten alle politiske saker. Han var en av de mest liberale politikere blant keiser Hirohito sine politiske rådgivere, og han favoriserte vennlige forbindelser med land som Storbritannia og USA.
Prestens medhjelper
Prestens medhjelper var tidligere et kirkelig og siviladministrativt tillitsverv i Norge; innført i 1629 av Christian IV i en Forordningen om kirketukten, og videreført i Christian Vs Norske Lov av 1687.
Oppgavene var dels å gi presten råd og bistand om religiøse og moralske forhold, og å formane syndere. Oppgavene kunne kombineres med rollen som kirkeverge. I løpet av 1700-tallet fikk medhjelperne også siviladministrative oppgaver knyttet til fattigvesen, skole og skattemanntall.
Ordningen tapte betydning utover 1800-tallet, parallelt med innføringen av kommunale, folkevalgte organer. Det ble endelig avløst av menighetsråd i 1920. Noen steder henger rollen som «medhjelper» fremdeles ved, knyttet til symbolske hjelpeoppgaver under gudstjenestene.
Kuppforsøket i Niger 2021
Kuppforsøket skjedde klokka 3 om natta (vestafrikansk tid), i gatene i hovedstaden Niamey, to dager før den nyvalgte president Mohamed Bazoum skulle innsettes. Kuppforsøket skal ha vært ledet av kaptein Sani Saley Gourouza, som var ansvarlig for sikkerheten ved luftforsvarsbasen ved Diori Hamani internasjonale lufthavn. Forsøket ble stanset, og de ansvarlige ble arresterte.
Forsøket ble stanset, og de ansvarlige ble arresterte.
Heather Oakes
Heather Oakes (født 14. august 1959) er en britisk tidligere friidrettsutøver som spesialiserte seg i sprintløp.
Five Nights at Freddy’s
Five Nights at Freddy's er en videospillserie skapt av Scott Braden Cawthon. Det første spillet i serien, som het Five Nights at Freddy's, kom ut i 2014.
Heather Oakes
Hun representerte landet sitt under Sommer-OL 1984 i Los Angeles, der hun ble nummer 7 på 100 meter. Hun tok senere bronse på kortstafetten.
Five Nights at Freddy’s
Five Nights at Freddy's 2
I november 2014 kom oppfølgeren til det første spillet ut.
Handling
Handlingen i Five Nights at Freddy's 2 utspiller seg etter alt å dømme før handlingen i det første spillet, noe som vises blant annet ved at figuren «Phoneguy» er i live, og at handlingen i spill nr. 2 foregår i 1987.
I dette spillet har Freddy Fazbear's Pizza åpnet igjen, og de gamle robotene, som er ødelagte og ubrukelige, blir nå brukt som reservedeler til de nye, redesignede og mer barnevennlige versjonene av robotene. Det er også to nye roboter i dette spillet. Dørene fra det første spillet er fjernet, og man har i stedet en Freddy-maske som man kan forkle seg med hvis en av robotene vandrer inn i rommet.
Five Nights at Freddy's 4
23. juli 2015 kom Five Nights at Freddy's 4 ut. Dette spillet skiller seg ut. Denne gangen sitter du ikke på et kontor eller bruker kameraer, men du sitter i sengen din og må løpe fram og tilbake mellom dørene og skapet ditt, du må også huske å se bak deg.
Five Nights at Freddy's: Sister Location
Det femte spillet i serien kom ut den 7. oktober 2016. Dette spillet skildrer seg ifra de forrige ved at man ved hver natt (nivå) så har man forskjellige oppgaver man må fullføre.
Spillet introduserer en rekke nye roboter:
Erythrotes
Erythrotes er en slekt av biller som tilhører den artsrike underfamilien Lamiinae i familien trebukker (Cerambycidae).
Utseende
En nokså stor trebukk med lange antenner. Kroppen er mursteinsrød med en del mørke knøler foran på dekkvingene, antenner og bein brunsvarte. Antennene er nær dobbelt så lange som kroppen. Pronotum er nærmest sylindrisk, betydelig bredere enn langt, med en skarp pigg midt på hver sidekant. Dekkvingene er jevnbrede, gasnke avlange.
Levevis
Disse billene har larver som lever i død ved av løvtrær, ofte like under barken.
Utbredelse
Slekten er utbredt i Kina (Sichuan).
Berta Zahourek
Berta Zahourek-Blaha (født 3. januar 1896 i Wien, død 14. juni 1967) var en østerriksk kvinnelig svømmer som deltok i de olympiske leker 1912 i Stockholm. Zahourek vant en olympisk bronsemedalje i svømming under OL 1912 i Stockholm. Hun var med på det østerrikske laget som kom på tredjeplass på 4 x 100 meter fri bak Storbritannia og Tyskland. De andre på laget var Margarete Adler, Klara Milch og Josephine Sticker. Det var fire lag som deltok på stafetten.
Sven van Beek
Sven van Beek (født 28. juli 1994) er en nederlandsk fotballspiller som spiller for SC Heerenveen.
Van Beek debuterte for Feyenoord i KNVB-cupen mot PSV Eindhoven den 30. januar 2013. Den 18. august 2013 fikk han sin første kamp i Eredivisie da Feyenoord spilte mot Ajax Amsterdam.
Ioannis Petrou
Ioannis Petrou (født 10. august 1996) er en gresk roer.
Han representerte Hellas under Sommer-OL 2016 i Rio de Janeiro, der han ble nummer 6 i firer, lettvekt.
VM i vektløfting 2009
VM i vektløfting 2009 (verdensmesterskapet i vektløfting) ble arrangert i Goyang i Sør-Korea i 2009.
West Tisbury (Massachusetts)
West Tisbury er en kommune (town) på øyen Martha's Vineyard i Dukes County i delstaten Massachusetts, USA med 2,740 innbyggere (2010). Den har ifølge United States Census Bureau et areal på 108,1 km² hvorav 43,3 km² er vann.
EM i fekting 1982
EM i fekting 1982 (europamesterskapet i fekting) ble arrangert i Mödling i Østerrike i 1982.
Godals vei (Oslo)
Godals vei (3-45, 2-36) er en vei på Tåsen i bydel Nordre Aker i Oslo. Den går fra Tåsenveien til Maridalsveien.
Gaten fikk navn i 1935 etter Thore Godal, som var sogneprest i Vestre Aker.
Bebyggelsen i veien er dels villaer, dels tomannsboliger og dels blokker. Sistnevntes utforming er tilpasset til villabebyggelsen.
Katharina av Slesvig-Holsten-Sønderborg-Beck
Katharina av Slesvig-Holsten-Sønderborg-Beck (født 23. febriar 1750, død 20. desember 1811) var prinsesse av slekten Slesvig-Holsten-Sønderborg-Beck.
Hun var datter av guvernør i Estland, Peter August av Slesvig-Holsten-Sønderborg-Beck og hans andre kone, grevinne Natalia Nikolaievna Golovin (1724–1767). Den 8. januar 1767 giftet hun seg i Reval med Ivan Bariatinsky, som den gang var russisk oberst. Paret levde adskilt, og Katharina slo seg senere ned på slottet Friedrichsfelde i nærheten av Berlin. Her fikk hun med kongens godkjennelse tillatelse til igjen å bruke sitt familienavn.
Lunokhod-programmet
Lunokhod-programmet var et sovjetisk romprogram hvor man utforsket månens ytre med radiostyrte kjøretøyer. Programmet ble utviklet i stor hemmelighet og var derfor i stor del ukjent for den vestlige verden, selv etter månelandingen. Etter oppløsningen av Sovjetunionen har en betydelig kunnskapsutveksling funnet sted mellom amerikanske og russiske teknikere. Dette har blant annet gitt inspirasjon til de amerikanske Mars-roverne. Minst fire kjøretøy ble bygget. Den første ble ødelagt under oppskytning. Lunokhod 1 og Lunokhod 2 landet vellykket på månens overflate. En Lunokhod 3 ble også bygget, men ble aldri sendt til månen. Denne finnes i dag på NPO Lavochkins museum.
Deler av de konstruksjonene som ble tatt frem under utviklingen av Lunokhod-programmet ble senere brukt som grunnlag for de fjernstyrte robotene som renset opp etter Tsjernobyl-ulykken
Forbrugerklagenævnet
Forbrugerklagenævnet er en uavhengig klagenevnd som behandler klager fra forbrukere over varer eller tjenesteytelser. Nevnden består av en rekke forbrukerrepresentanter, næringslivsrepresentanter samt en dommer, som er nevndens formann. Den er nedsatt med hjemmel i forbrugerklageloven.
Økonomi- og Erhvervsministeriet fastsetter nevndens prosedyre for behandling av klagesaker. Nevnden behandler kun klager fra private forbrukere, og kun klager vedrørende varer med en kostpris på minst 800 og høyst 100.000 kroner, dog gjelder det for tøy, tekstiler og motorkjøretøyer andre grenser.
Saksbehandlingen foregår skriftlig.
Tidligere var nevndens avgjørelser ikke bindende. Fra 2010 er forbrugerklageloven dog endret slik at den næringsdrivende blir bundet av avgjørelsen (som kan tvangsfullbyrdes) hvis ikke den næringsdrivende senest 30 dager etter avgjørelsen gir meddelelse om at han ikke vil være bundet. En sak som er avgjort av nevnden kan av begge parter innbringes for domstolene. Hvis virksomheten ikke etterlever avgjørelsen, kan Forbrugerklagenævnet føre saken såfremt forbrukeren ønsker det.
Dommeren, som er formann, må ikke ha særlig tilknytning til forbrukeres eller næringslivets organisasjoner. Medlemmene, som representerer forbrukerne og næringslivet, utpekes av ministeren etter innstilling fra forbruker- og næringslivorganisasjonene og sitter i en periode på fire år.
Forbrugerklagenævnet ble etablert i 1975. Forbrugerstyrelsen fungerer som sekretariat for Forbrugerklagenævnet.
Unionsborgerskap
Unionsborgerskapet, også kjent som EU-borgerskapet er et begrep som ble introdusert ved Maastricht-traktaten og betegner de rettigheter som hver borger i EUs medlemsland har. Unionsborgerskapet er et supplement til de nasjonale statsborgerskapene og kan ikke erstatte disse. Den eneste måten å oppnå unionsborgerskap på er å bli statsborger i et medlemsland.